Na temelju članka 31. stavka 5. Zakona o vatrogastvu („Narodne novine“ broj 125/19.), članka 12. stavka 3. Zakona o ustanovama („Narodne novine“ broj 76/93; 29/97; 47/99; 35/08; 127/19.), članka 35. točka 5. Zakona o lokalnoj i područnoj (regionalnoj) samoupravi („Narodne novine“ broj 33/01; 60/01; 129/05; 109/07; 125/08; 36/09; 150/11; 144/12; 19/13. – pročišćeni tekst; 137/15. – ispravak; 123/17; 98/19.) i članka 27. Statuta Grada Zlatara („Službeni glasnik Krapinsko-zagorske županije“ broj 36a/13; 9/18; 9/20.), Gradsko vijeće Grada Zlatara na svojoj 29. sjednici održanoj dana 28. listopada 2020. godine donosi

**ODLUKU**

**o snivanju javne ustanove**

**Zagorska javna vatrogasna postrojba**

članak 1.

Zagorska javna vatrogasna postrojba, javna ustanova upisana je u registar Trgovačkog suda u Zagrebu pod matičnim brojem subjekta MBS:080330312; OIB:18672052928.

članak 2.

Zagorska javna vatrogasna postrojba, javna ustanova dužna je temeljem članka 122. stavka 2. zakona o vatrogastvu („Narodne novine“ broj 125/19.) uskladiti svoje poslovanje s odredbama Zakona te slijedom toga Grad Zlatar donosi ovu Odluku kao temelj za usklađenje

članak 3.

Grad Zlatar će sa svim osnivačima Zagorske javne vatrogasne postrojbe sklopiti sporazum o izmjenama i dopunama Odluke o osnivanju javne ustanove Zagorska javna vatrogasna postrojba kojim će se urediti međusobna prava i obaveze sukladno odredbama zakona koji uređuje osnivanje i djelovanje ustanova i odredbama Zakona o vatrogastvu.

Ovlašćuje se gradonačelnica Grada Zlatara da potpiše sporazum iz stavka 1. ovog članka.

članak 4.

Ova Odluka stupa na snagu danom donošenja i objavit će se u „Službenom glasniku Krapinsko-zagorske županije“

GRADSKO VIJEĆE GRADA ZLATARA

KLASA: 214-01/20-01/02

URBROJ: 2211/01-01-20-4

Zlatar, 28. 10. 2020.

Predsjednik Gradskog vijeća:

Danijela Findak